

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA VUKOVARSKO-SRIJEMSKA**

 Na temelju odredbe članka 4. Uredbe o raspisivanju i provedbi javnog natječaja i internog oglasa u državnoj službi Narodne novine br. 78/17 i 89/19, dalje u tekstu Uredba, u svezi javnog natječaja KLASA:112-01/23-03/283, URBROJ:511-15-05-23-2 od 27. travnja 2023. godine, objavljenog u „Narodnim novinama“ broj 47/2023 od 3. svibnja 2023. godine za prijam u državnu službu na neodređeno vrijeme u Policijsku upravu vukovarsko-srijemsku objavljuje

**POZIV NA TESTIRANJE**

**KANDIDATIMA/KINJAMA**

Za radno mjesto :

1. Služba upravnih poslova, državljanstva i stranaca,

**daktilograf u smjeni** – 1 izvršitelj

1. Postaja granične policije Ilok

**upravni referent** – 1 izvršitelj

**VRIJEME I MJESTO ODRŽAVANJA TESTIRANJA KANDIDATA**

Pozivamo na testiranje kandidate/kinje koji su podnijeli pravovremene i potpune prijave te ispunjavaju propisane i u javnom natječaju objavljene uvjete.

Za radno mjesto **daktilograf u smjeni testiranje će se obaviti u prostoriji Male županijske vijećnice, na adresi Glagoljaška 27A, Vinkovci**

**u utorak 27. lipnja 2023. godine s početkom u 8,00 sati**

Za radno mjesto **upravni referent testiranje će se obaviti u prostoriji Velike županijske vijećnice, na adresi Glagoljaška 27A, Vinkovci**

**u utorak 27. lipnja 2023. godine s početkom u 9,00 sati**

o čemu će kandidati biti obavješteni osobno telefonom

**SADRŽAJ I NAČIN TESTIRANJA**

Testiranje kandidata sastoji se od :

* Provjera znanja, sposobnosti i vještina kandidata/kinja te rezultata dosadašnjeg rada utvrđuje se putem testiranja i razgovora (intervjua). Testiranje i razgovor s kandidatima/kinjama provodi Komisija za provedbu javnog natječaja (dalje Komisija).

Testiranje

Kandidatima/kinjama koji ispunjavaju formalne uvjete iz javnog natječaja te su im prijave pravodobne i potpune testiranje se sastoji od provjere znanja, sposobnosti i vještina bitnih za obavljanje poslova radnog mjesta. Provjera znanja se obavlja pisanim putem.

Razgovor (intervju)

Na razgovor(intervju) pozvat će se kandidati/kinje koji su ostvarili ukupno najviše bodova na testiranju i to deset kandidata/kinja. Komisija za provedbu javnog natječaja u razgovoru s kandidatima/kinjama utvrđuje znanja, sposobnosti i vještine, interes, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

**PRAVILA TESTIRANJA**

1. Po dolasku na provjeru znanja, sposobnosti i vještina od kandidata/kinja će biti zatraženo predočavanje odgovarajuće identifikacijske isprave, radi utvrđivanja identiteta. Testiranju ne mogu pristupiti kandidati koji ne mogu dokazati identitet, te osobe za koje se utvrdi da nisu podnijeli prijavu za javni natječaj za radno mjesto za koje se obavlja testiranje .
2. Po utvrđivanju identiteta kandidata/kinja istima će biti podijeljeni testovi za provjeru znanja koji su jednaki za sve prijavljene kandidate. Provjera znanja traje 30 minuta.
3. Za vrijeme pisane provjere znanja nije dopušteno :
* Koristiti se bilo kakvom literaturom ili bilješkama,
* Koristiti mobitel ili druga komunikacijska sredstva,
* Napuštati prostoriju u kojoj se vrši provjera znanja,
* Razgovarati s ostalim kandidatima ili na drugi način remetiti mir i red.

Ukoliko kandidat postupa na prethodno opisani način biti će udaljen sa testiranja, a njegov/njezin rezultat Komisija neće niti ocjenjivati, te će se smatrati da je kandidat/kinja povukao/povukla prijavu na javni natječaj.

1. Provjera znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja ako je dobio najmanje 5 bodova. Kandidat/kinja koji ne zadovolje na provedenoj provjeri ne može sudjelovati u daljnjem postupku.
2. Kandidati koji su zadovoljili na provjeri znanja pristupaju razgovoru s Komisijom (intervju).
3. Komisija u razgovoru s kandidatima/kinjama utvrđuje interese, profesionalne ciljeve i motivaciju kandidata za rad u državnoj službi na poslovima radnog mjesta za koje se natjecao. Rezultati intervjua vrednuju se bodovima od 0 do 10 bodova. Smatra se da je kandidat zadovoljio na razgovoru (intervjuu) ako je dobio najmanje 5 bodova.
4. Za vrijeme testiranja kandidati su dužni poštivati kućni red i postupati prema uputama službenih osoba. U slučaju kršenja kućnog reda ili nepridržavanja uputa službenih osoba kandidati će biti udaljeni s testiranja te će se smatrati da su povukli prijavu na javni natječaj.
5. Nakon provedenog intervjua komisija utvrđuje rang listu kandidata prema ukupnom broju bodova ostvarenih na provjeri znanja i intervjuu. Na rang listi se navode samo kandidati koji su zadovoljili na provjeri znanja i intervjuu.
6. O rezultatima javnog natječaja kandidati će biti obaviješteni javnom objavom rješenja o prijmu u državnu službu izabranog kandidata/kinje na web stranici Ministarstva pravosuđa i uprave <https://mpu.gov.hr> .
7. Dostava svim kandidatima smatra se obavljenom istekom osmog dana od objave na web stranici Ministarstva pravosuđa i uprave.

**Razgovori (intervjui) s kandidatima/kinjama održati će se 27. lipnja 2023. godine nakon utvrđivanja rezultata testiranja, a o točnom terminu održavanja kandidati/kinje će biti pravovremeno obaviješteni putem telefona.**

 KOMISIJA ZA PROVEDBU JAVNOG NATJEČAJA